
Koje ***[dove](https://pitajucene.com/search/dove/questions/ "Pretraži pitanja o dove")*** se uče prilikom obavljanja istihara namaza?


* 
* 
* 
* 
* 
* 
* 

 
Koje dove se uče prilikom obavljanja istihara namaza?

Prenosi Džabir b. Abdullah, radijallahu anhuma, sljedeće: Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, poučavao nas je istihara-namazu za svaku priliku, kao što nas je poučavao kur’anskim surama: Ako vas pritisnu kakve brige, klanjajte dva rekata istihare, neobaveznog namaza, zatim proučite ovu dovu: 


“Allahumme inni estehiruke bi ‘ilmike, ve estakdiruke bi kudretike ve es’eluke min fadlike-l-‘azimi, fe inneke takdiru ve la akdiru, ve t’alemu ve la e’alemu, ve Ente ‘Allamu-l-gujubi. Allahumme in kunte t’alemu enne hazel-emre (*imenovati o čemu se radi*) hajrun li fi dini ve ma’aši ve ‘akibeti emri, fakdirhu li ve jessirhu li, summe barik li fihi, ve in kunte ta’lemu enne hazel-emre šerrun li fi dini ve me’aši ve akibeti emri, fasrifhu anni, vasrifni anhu vakdir lijel-hajre hajsu kane, summe-rdini bihi!” 


(Allahu, Tebe pitam za odgovor (rješenje) pomoću Tvog znanja, i od Tebe pomoć tražim pomoću Tvoje pomoći; Molim Te za Tvoju veliku dobrotu, jer Ti to možeš, a ja ne mogu, i jer Ti to znaš, a ja ne znam. Ti si Jedini znalac tajnog. Allahu (ako je u Tvom znanju), ovo dobro za mene, moju vjeru i moj život, i moju smrt (imenovati o čemu se radi ) – ili reći: za ono što ću odmah ili kasnije doživjeti – omogući da se dogodi, i olakšaj mi, zatim me blagoslovi tim. A ako će u ovome (djelu, događaju) biti zlo za mene, vjeru moju, i život i smrt moju, otkloni ga od mene i mene sačuvaj od njega. Podari mi u tome dobro za mene – kako god da bude, zatim podari da time budem zadovoljan.)1390  




Neće se kajati onaj koji od Allaha rješenje traži i onaj koji se savjetuje sa iskrenim vjernicima, te na neki način svoj slučaj učini sebi jasnim. Allah je, u tom smislu, kazao:  




“**Posavjetuj se s njima u stvarima, a kada se odlučiš, pouzdaj se tada u Allaha.** “1391  






---


1390 Sahih: Buharija (1166, 6382, 7390), Ahmed (14297), Ebu Davud (1538),i drugi.  

1391 Prijevod značenja Ali Imran, 159.   

———–  

Iz knjige “RAZUMIJEVANJE FIKHSKIH DOKAZA”  

Autor: dr. ‘***[Aid el-Karni](https://pitajucene.com/search/Aid+el-Karni/answers/ "Pretražite odgovore od dr. Aid el-Karni")***   

  

Preuzmite pdf knjigu na ovom linku:  

<https://pitajucene.com/wp-content/uploads/2019/10/Razumijevanje-fikhskih-dokaza-Aid-el-Karni.pdf>


